Tervetuloa Armon kalliolle! Minun nimeni on Petri Välimäki.
Olemme nyt paneutumassa kohta kohdalta, luku luvulta -
ja askel askeleelta Johanneksen evankeliumiin.
Se on aivan erityinen Jumalan ilmoitus Vapahtajastamme, -
Herrastamme Jeesuksesta Kristuksesta, Hänen armostaan, -
Hänen rakkaudestaan, voimastaan. Siitä, miten Hän ihan erityisesti -
kohtaa ihmiset heidän käytännön tilanteissaan aina uudelleen.
Niin Hän, ystävä, tekee vielä tänäkin päivänä.
Samalla kuitenkin, kun Hän näin tekee -
ja Jumalan valtava armo, siunaus ja voima ilmenevät -
ja ihmiset saavat hämmästyttävän avun, niin vastustus lisääntyy.
Tällä 9. kerralla pysähdymme oikein katsomaan, -
miten Jeesus toimii noissa tilanteissa, -
kun Hän joutuu vahvan vastustuksen kohteeksi.
6. luvun loppupuolella Hän on juuri kertonut valtavasta hinnasta, -
joka Hänen piti maksaa meidän pelastuksemme vuoksi.
Luen täältä 6. luvun jakeesta 54 eteenpäin: -
Jeesus kertoi valtavan sanoman. Hänen ruumiinsa ja verensä kautta -
pääsemme osallisiksi iankaikkisen elämän lahjasta.
Joka syö minun lihani ja vereni, se pysyy minussa -
ja sillä on iankaikkinen elämä. Nämä ovat Jeesuksen omia sanoja.
Kun Hän kertoi tästä ja kuvasi, mitä Hän tulee kokemaan, -
miten voimme tulla valtavasta armosta osalliseksi, -
niin Raamattu kertoo jotain hyvin traagista.
Nimittäin, monet jopa Hänen seuraajistaankin sanoivat: -
"Tämä on kova puhe, kuka voi sitä kuulla?"
Ja kerrotaan, että he kääntyivät pois.
He lähtivät pois.
Niin se on tavallaan aina ollut ja on edelleen siitä lähtien.
Tämä on ihmiselle ja hänen omalle kunnialleen tavattoman kova puhe.
Sen tunnustaessamme me väkisinkin tunnustamme, -
että todella olemme niin syntisiä, -
että tarvitsemme välttämättä syntien sovitusta.
Tarvitsemme Vapahtajaa, joka kantaa ristillä meidän syntimme, -
jotta voimme saada anteeksi.
Omaa kunniaansa etsivä ihminen ei millään tahdo sitä tunnustaa.
Kun Jeesus kertoo tuon tosiasian, -
niin siinä hetkessä se saa aikaiseksi tämmöisen reaktion.
On mielenkiintoista seurata, miten Jeesus siinä toimii.
Näemme Hänen jumalallisuutensa tässäkin.
Jos Hän olisi ollut joku kansan villitsijä, -
Hän olisi lähtenyt perään: "En minä sitä tarkoittanut. Älkää menkö."
Jeesuksessa ei näy mitään tällaista.
Itse asiassa Hän kysyy siihen jääneiltä muilta opetuslapsilta: -
"Tahdotteko tekin mennä pois?"
Loukkaako tämä teitä?
Sitten Hän selventää, miksi Hän näin sanoi. Luen suoraan Sanasta: -
Toisin sanoen, kukaan ei kerta kaikkiaan voi pelastua omin avuin.
Me OLEMME syntisiä.
Meillä ei ole mitään keinoa itse pelastaa itseämme Jumalan edessä.
Jos jopa maailman kaikkein parhaim- maksikin itseään uskova ihminen -
kerran joutuu ominensa Pyhän Jumalan kasvojen eteen, -
niin ei ole mitään mahdollisuutta.
Raamattu sanoo, että kaikki ovat syntiä tehneet -
ja ovat Jumalan kirkkautta vailla.
Ei ole yhden yhtäkään, joka kestäisi Pyhän Jumalan edessä ominensa.
Vaikka tämä on kipeä asia, -
niin valtava armo ja lahja on, että ihminen saa tulla syntiseksi.
Raamattu sanoo, että kun me tunnustamme syntimme, -
on Hän uskollinen ja vanhurskas. Hän antaa syntimme anteeksi -
ja Hän puhdistaa.
Nyt siis välttämättä tarvitaan Jumalan armoa, -
Jeesuksen sovitustyötä, syntien anteeksiantamusta.
Myös uuteen elämään tarvitaan Jumalan uudesti luovaa voimaa.
Tarvitaan uudestisyntymistä. Se ei ole vanhan parantelua.
Siinä Jumala Pyhässä Hengessä antaa jotain aivan uutta taivaasta.
Joka minua syö, se elää iankaikkisesti.
Tämä on se leipä, joka on tullut alas taivaasta.
Niin kuin minä elän Isän kautta, niin se, joka minua syö, -
elää minun kauttani. Hänessä ja tässä meidän on mahdollista elää -
taivasten valtakunnan elämää Jumalan yhteydessä.
Jumala itse Pyhässä Hengessä sen meissä vaikuttaa.
Ei kerta kaikkiaan ole muuta mahdollisuutta.
Siksi on mitä tärkeintä rakkautta kertoa se.
Siksi Jeesus sanoo sen suoraan, -
jopa silläkin uhalla, että toiset suuttuivat.
Siksi meidänkin on tärkeää kertoa siitä suoraan.
Kun Jeesus kysyi, että tahdotteko tekin mennä pois, Pietari sanoi: -
Seuraavassa luvussa kerrotaan, -
miten vastustus kuitenkin eri tavoin jatkui, -
kun Jeesus kertoi armoa ja rakkautta, mutta myös totuutta.
Se koko ajan nostatti vastustusta.
Äsken näimme, miten se tapahtui hänen omissa opetuslapsissaankin.
Seuraavassa luvussa kerrotaan, -
miten edes Hänen omat veljensä eivät uskoneet Häneen.
Jeesus sanoi, ettei kukaan ole profeetta omalla maallaan.
Ei edes Jeesus.
Kansa taas kiisteli Hänestä.
Sitten kerrotaan, miten fariseukset ja kirjanoppineet -
lähettivät palvelijoita ottamaan Hänet kiinni.
Voimme siis nähdä, miten Jeesus on kokenut kovan vastustuksen.
Näemme, miten Häntä on kiusattu.
Näemme, miten Häntä on vastustettu aina väkivaltaan saakka, -
vieläpä hyvin ankaraan väkivaltaan saakka.
Se on tuskallista ja traagista, mutta myös valtavan lohdullista.
Nyt meillä on semmoinen ylimmäinen pappi, josta sanotaan: -
koska "hän itse on kärsinyt ja ollut kiusattu, -
voi hän kiusattuja auttaa." Ei meillä ole ylipappia, -
joka ei voisi sääliä heikkouksiamme, -
vaan Hän itse on ollut kiusattu ja kärsinyt.
Siksi käykäämme rohkeudella armoistuimelle, -
että saisimme armon avuksemme oikeaan aikaan.
Meillä on todellakin sellainen ylimmäinen pappi, Jeesus Kristus -
Jumalan kasvojen edessä, joka ymmärtää ihmistä, sinua, -
ymmärtää sinun kipusi ja tuskasi.
On puhuttelevaa nähdä, miten Hän näissä rankoissa hetkissä toimii.
Kun Hän kohtaa monelta taholta erilaista vastustusta, -
niin mikä on Jeesuksen reaktio ja esimerkki meille siihen, -
miten tämmöisissä tilanteissa voi toimia.
Vastaus lyhyesti on, -
että Hän yksinkertaisesti pysyy armossa ja totuudessa.
Hän ei lähde vihan vimmassa toimimaan, ei mesomaan -
eikä Hän luovuta totuutta, vaan Hän pysyy armossa ja totuudessa.
Hän edelleen julistaa Jumalan rakkautta: -
jos joku janoaa, niin tulkoon minun tyköni ja juokoon.
Heidän sisimmästään on Raamatun mukaan juokseva elämän veden virrat.
Sitten näemme, miten toiset sanovat, -
että tämä on totisesti se profeetta.
Näemme monin kohdin, miten toiset ymmärtävät ja huomaavat, -
että tässä puhuu Jumala itse. Tässä on Jumalan Poika, Vapahtaja.
Tässä on iankaikkinen elämä. Hän ON se.
Kun me olemme samassa tilanteessa eli julistamme evankeliumia, -
julistamme Jumalan armosanomaa ja sanomaa rististä, -
niin ei ole poikkeuksellista, että siihen liittyy myös vastustusta.
Niin on ollut ihan alusta saakka. Jumalan palvelijat joutuivat -
jo Vanhan testamentin aikana hyvinkin rankasti sen kokemaan.
Sen kokivat Jeesus ja apostolit, ja se jatkui läpi koko historian.
Omalta pieneltä osaltanikin voin sanoa, -
että olen noin 25 vuotta julistanut evankeliumia säännöllisesti.
Suunnilleen 25 vuotta sitä on vastustettu.
Itse asiassa hiukan kauemminkin, ennen sitä säännöllistäkin aikaa.
Samalla kun kysymys on suurimmasta valkeudesta, armosta ja lahjasta -
niin pimeys ei ole sitä koskaan hyväksynyt, -
vaan on aina taistellut vastaan. Ja tämä sääntö, -
että siinä kulkee rinnalla myös vastustus, niin se ei muutu.
Jos sisimmässämme on tässä tietynlainen yliarkuus...
Jos Jeesus esimerkiksi tuossa kaverien moittiessa -
puhetta kovaksi kuultavaksi, olisi vaihtanut puheet "nätimmiksi", -
niin mikä valtava lahja ja aarre meiltä olisi jäänyt kuulematta!
Miten tärkeää oli, että Hän julisti Jumalan Sanaa ja Jumalan tahdon -
ja toteutti sen ihan niin kuin se on.
Samoin, ystävä, jos me omissa tilanteissamme ja vastuksissa -
annamme periksi, niin ehkä jotain hurjan tärkeää jää tekemättä.
Minusta oikea ratkaisu meilläkin on, -
että emme ala vihan vimmassa vastareagoimaan.
Jos joku provosoi meitä, niin ei provosoiduta.
Ei ruveta itse toimimaan törpösti, -
mutta ei myöskään luovuta annetusta Sanasta, -
vaan julistetaan iankaikkisen elämän sanat.
Kerrotaan, että Jeesus on ristillä sovittanut syntimme, -
että Hän on ylösnoussut ja elävä Vapahtaja.
Kerrotaan, että "kaikille, jotka ottivat Hänet vastaan, -
Hän antoi voiman tulla Jumalan lapseksi."
Kerrotaan, että hän saa kaikki syntinsä anteeksi, -
koska se on Jeesuksen ristillä täytetty.
Hän on Jumalan edessä täysin vapaa.
Kerrotaan, että Jeesus voi hänet täysin pelastaa.
Hän on matkalla taivaaseen.
Kerrotaan, että hän saa sen sulasta armosta lahjana.
Kaikkein heikoin, syntisin ja kurjin Jeesukseen turvaava -
saa sen vastaanottaa.
Tehdään se niin selvästi kuin ikinä osataan.
Tehdään se rakkaudessa ja niin asiallisesti kuin osataan.
Pysytään siinä. Ei olla kovia, mutta lujuutta tarvitaan.
Jos ei koe itseään evankelistaksi, että tekisi sitä julistamalla, -
niin päätetään oikein auttaa ja tukea niitä, jotka niin tekevät.
Ollaan osa sitä joukkoa, joka välittää Jumalan armon sanoman.
Jokainen siinä on tärkeä. Olimmepa siinä missä kohdassa tahansa, -
niin pyydetään Jumalalta uskollinen sydän, -
että saamme täysin palvella Jumalan antamaa tehtävää.
Tämä tehtävä, tämä sanoma, tämä asia on, ystävä, sen arvoinen.
Rukoillaan meille kaikille voimaa siihen.
Rukoillaan juuri nyt - Jeesuksen esimerkin mukaan.
Mekin saadaan palvella tätä valtavaa aarretta.
Jos sinä et ole vielä ottanut Jeesusta vastaan sydämeesi, -
voit nyt rukoilla: "Tule Jeesus minunkin sydämeeni."
Raamattu sanoo, ettei Hän ketään luokseen tulevaa aja pois.
Rukoillaan yhdessä. Kiitos, rakas taivaallinen Isä, -
että saamme nyt Vapahtajamme ja Herramme -
Jeesuksen Kristuksen nimessä Sinua rukoilla.
Anna, Jumala, Pyhä Henkesi. Tahdomme yhdessä oikein rukoilla -
tämän lähimmäisen puolesta, joka nyt kutsuu Sinua Jeesus: -
"Tule, Jeesus, minun sydämeeni. Armahda ja pelasta minut."
Tule, Jeesus, hänen sydämeensä. Armahda ja pelasta täydellisesti.
Kiitos, että saamme rukoilla meidän kaikkien puolesta.
Anna meihin se lujuus ja vakaus, että palvelemme paikallamme.
Että emme vesitä, vaan Pyhän Hengen voimassa saamme -
välittää valtavaa rakkauttasi - kukin lahjojemme mukaan.
Rukoilemme: "Anna Pyhän Hengen täyteys, virvoitus, voima -
ja siunaus jokaiselle tätä janoavalle sydämelle.
Herramme Jeesuksen Kristuksen armo -
ja Jumalan siunaus ja voima olkoon sinun kanssasi -
nyt, aina ja iankaikkisesti. Aamen.
Meillä on etuoikeus. Saamme olla välittämässä suurinta lahjaa: -
Jumalan armoa ja rakkautta. Tarvitsemme siihen myös sinua.
Kun tahdot olla tukemassa Armon kalliolla -ohjelmia, -
voit soittaa numeroon 0600 10077.
Näin olet mukana noin 10 eurolla.
Voit myös laittaa tukesi ruudulla näkyvälle tilille viitteen kera.
Kiitos lahjastasi.
Tekstitys: Tuula-Riitta Virrankare